INTÉZKEDÉSI TERV

Házirend melléklete

érvényes 2021. szeptember 1-től visszavonásig

**Az épületbe történő belépés:**

* Az iskola épületébe beléphetnek a tanulói jogviszonnyal rendelkező tanulók és az intézmény dolgozói. Más személy csak az intézményvezető engedélyével léphet be, előzetes időpontegyeztetés után.
* Belépéskor ajánlott a kézfertőtlenítés.
* Reggel lehetőség szerint az udvaron tartunk ügyeletet, 7: 30 kor mindenki a termébe megy.

**Az épületekből való távozás rendje:**

**- tanítási órák után**

**- 14:00 – és 14:30 között**

**- 15:45 - 16 óra között.**

Természetesen ez alól a művészeti oktatás és sportkörök kivételek. A szükséges kíséreteket megoldjuk.

**Az épületekben való tartózkodás:**

* Minden osztály lehetőleg a saját osztályának megfelelő szinten tartózkodjon, és az ott található mosdót használja.
* Az osztálytermeket folyamatosan szellőztetni kell.

**Tanítási órák közötti szünetek rendje:**

Csengetési rendünk alapján az első és a második óra 40 perces, a szünetek 20 percesek, így könnyebb a tömeg elkerülése a mosdóban, közösségi terekben.

Az első szünetben a 7-8. évfolyam mehet a büfébe vásárolni, a második szünetben a 4-5-6. évfolyam. A büfében tartózkodni csak a vásárlás idején szabad, ott leülni, beszélgetni nem. Felragasztott vonal jelzi a sorban állás távolságát. A tízórait kérjük, mindenki a saját termében fogyassza el!

**Étkezés rendje:**

* beosztás szerint. A felső tagozatnak külön sávot jelölünk ki. Az osztályokat a lehetőségekhez mérten elkülönítjük.

**Higiénés szabályok:**

* A nevelési-oktatási intézményt kizárólag egészséges, tüneteket nem mutató tanuló, dolgozó látogathatja.
* Az ajtókat, kilincseket, padokat, székeket naponta többször fertőtleníteni kell.
* A mosdókban csak azok használatának ideje alatt lehet tartózkodni.
* A tanulók naponta többször alaposan szappannal mossanak kezet!
* A személyi higiéné alapvető szabályairól a gyermekek, tanulók részletes, az adott korosztálynak megfelelő szintű tájékoztatást kapnak.
* A gyermekek tartsák meg az úgynevezett köhögési etikettet: papírzsebkendő használata köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.
* A felső tagozatos diákoknak is kell váltócipő az iskolába.

**Tanulói hiányzások kezelése:**

* Ebben a tanévben a szülő 15 napot igazolhat, ehhez a mellékletben szereplő nyomtatványt kell kitöltenie. **Ha a gyermek betegség miatt van otthon, szülői igazolást nem fogadunk el!**
* A tanulói hiányzásnak a járványhelyzetre tekintettel, általánosan, előre meg nem határozott időtartamra történő szülői igazolása nem tekintendő automatikusan alapos indoknak, minden ilyen szülői/gondviselői kérelmet a döntésre jogosult intézményvezetőnek a kérelmező körülményei és a járvány alakulásának függvényében aktuálisan kell mérlegelnie és időszakonként felül kell vizsgálnia.
* Mérlegelés szempontjai:

- az intézményben vannak-e igazoltan fertőzöttek, fennáll-e a tanuló megfertőződésének reális veszélye;

- a tanulónak az iskolában való jelenléte, illetve az oda- és hazajutása során mennyire biztosított a fertőzés megelőzése;

- az esetleges megfertőződésnek milyen hatása lehet a tanulóra és a vele egy háztartásban élő személyekre;

- a tanulóra és családjára nézve az érintett gyermek otthonmaradása vagy az iskolába járása nyújt-e nagyobb biztonságot a fertőzéssel szemben;

- a tanuló életkorára figyelemmel biztosítható-e a felügyelete az iskolából való távolmaradás alatt.

* Amennyiben valaki betegség miatt hiányzik, csak orvosi igazolással jöhet újra iskolába.

*„2.1 A nevelési-oktatási intézményeket kizárólag egészséges, tüneteket nem mutató gyermek, tanuló látogathatja. Az oktatásban és nevelésben, illetve az intézmények működtetésében csak egészséges és tünetmentes dolgozó vegyen részt. Kérjük, az intézmények tájékoztassák a szülőket arról, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van. Az a gyermek, tanuló vagy pedagógus, aki bármilyen betegség miatt otthon maradt, a háziorvos, a kezelőorvos igazolásával vagy kórházi zárójelentéssel mehet újra az intézménybe. Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.”*(https://www.oktatas.hu/pub\_bin/dload/kozoktatas/Tanevkezdes2020/Intezkedesi\_terv\_a\_koznevelesi\_intezmenyek\_reszere\_2020\_2021\_tanev\_2.\_kiadas.pdf

**Az igazolások, nyilatkozatok beküldésének ideje:**

* Legkésőbb a hiányzást követő 1. nap 8:00 óráig
* A külföldről hazaérkező tanuló Magyarországra való belépése a mindenkor aktuális határátlépési szabályok alapján lehetséges.

**Teendő betegség vagy annak gyanúja esetén:**

* Az intézmény területére csak egészséges személy léphet be.
* Betegség gyanúja esetén a tanulót elkülönítjük, a szülőt, iskolaorvost értesítjük, aki az érvényes eljárásrend szerint dönt a további teendőkről.
* Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.
* A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.

Osztálykirándulások szervezése:

Az osztálykirándulások és tanulmányi kirándulások belföldi helyszínen történő megvalósítása javasolt. Az Intézkedési Terv 2.12. pontjától eltérően nem alkalmazható.

Intézkedési Terv 2.12.

„Az osztálykirándulások és tanulmányi kirándulások egy napos vagy többször egy napos formában, ottalvás, szálláshely igénybevétele nélkül szervezhetők meg, belföldi úticéllal. A külföldre tervezett kirándulásokat, kérjük, belföldre tervezzék át.”

**Az intézményi intézkedési terv kiemelt részei**

* Iskolánkban a takarítás és a fertőtlenítés megtörtént.
* A bejáratnál kézfertőtlenítő várja a gyerekeket, a mosdóknál fertőtlenítő szappant helyeztünk el.
* Az épületet, közösségi tereket, mosdókat és bontott órák termeit, kilincseket, kapcsolókat napközben is többször fertőtlenítjük.
* A gyerekeket gyakori kézmosásra kérjük fel, és azt ellenőrizni is fogjuk.
* Csak papír kéztörlőket használunk.
* Kérjük, hogy minden tanulónak legyen saját kulacsa névvel ellátva!
* Legyen a gyerekeknek a táskájukban saját zsebkendő!
* A saját kéztörlő és fertőtlenítő javasolt.
* Az iskolát kizárólag egészséges tanuló látogathatja!
* Az oktatásban csak egészséges és tünetmentes dolgozó vehet részt!
* Szülők, látogatók csak előre egyeztetett időpontban jöhetnek be!
* Bekísérés a kapuig lehetséges.
* Az udvari játszóteret csak az iskola tanulói használhatják.
* Az intézmény területén a maszk viselése lehetséges, de nem kötelező.
* Az állandó szellőztetést biztosítjuk a termekben.
* Az osztályok a saját termükben tanulnak, kivéve az informatika órát, kémia órát és a bontott nyelvórákat.
* Amennyiben a gyereknél fertőzés tünetei észlelhetők, elkülönítjük és értesítjük a szülőt, hogy jöjjön a tanulóért.
* A járványügyi helyzet miatt átmenetileg a szülő családi okok miatt a tanév során 15 napot igazolhat.
* Amikor a gyermek hiányzás után visszatér az iskolába, azt csak igazolással teheti!

**Alapfokú Művészeti Iskolára vonatkozó külön eljárás:**

A pedagógusok végezzék el a közös használatú hangszerek fertőtlenítését a zenei tanítási órák előtt, illetve közben. A saját hangszer fertőtlenítése a növendék feladata. Mindenki, szigorúan csak a saját hangszerén gyakorolhat, a hangszercsere nem megengedett.

A **billentyűs tanszakon** (zongora) minden egyéni óra után a főtárgy tanároknak egyszer használatos antibakteriális törlőkendővel fertőtleníteni kell a billentyűzetet.

A **fúvós tanszakokon** (fa - és rézfúvós hangszerek, népi fúvós hangszerek) kifejezetten kerüljük egymás hangszereinek megszólaltatását. Minden egyéni foglalkozás után javasoljuk fúvókatisztító és fertőtlenítő spray használatát. A **vonós tanszakon** (hegedű, brácsa, cselló), illetve az **akkordikus** (gitár, ütő, harmonika) kerüljük a növendékek hangszereinek használatát.

Közismereti órák közti szünetben a csoportos termekben elhelyezett zongorákat a tanulók ne használják.

Solymár, 2021. 09. 01.

Dali Emese Katalin

intézményvezető

Az intézkedési tervet a nevelőtestület a 2021. augusztus 30-i értekezleten elfogadta.